Συντεταγμένες: 43°39′N 0°35′E﻿ / ﻿43.650°N 0.583°E﻿ / 43.650; 0.583

Το **Ζερς** (γαλλικά: *Gers*; οξιτανικά: *Gers* ή *Gerç*) είναι νομός της νοτιοδυτικής Γαλλίας, στη διοικητική περιοχή Οξιτανία και το όνομά του προέρχεται από τον ποταμό Ζερς που τον διαρρέει. Η INSEE και το ταχυδρομείο του αποδίδουν τον κωδικό 32. Πρωτεύουσα και μεγαλύτερη πόλη είναι η Ως.

Έως το 2016 ο νομός Ζερς ανήκε στην περιοχή Μιντί-Πυρηναία, η οποία συνενώθηκε με το Λανγκεντόκ-Ρουσιγιόν και πλέον αποτελούν τη νέα διοικητική περιοχή Οξιτανία.

Οι κάτοικοι του νομού ονομάζονται *Ζερσουά*.

Γεωγραφία
---------

Ο νομός Ζερς ανήκει στη διοικητική περιοχή Οξιτανία και έχει έκταση 6.257 τετραγωνικά χιλιόμετρα.

Συνορεύει με τους νομούς: στα ανατολικά με τους Ταρν-ε-Γκαρόν και Ωτ-Γκαρόν, στα δυτικά με το νομό Λαντ, στο βορρά με τον Λοτ-ε-Γκαρόν, και στο νότο με τα Άνω Πυρηναία και τα Ατλαντικά Πυρηναία.

Πρωτεύουσα του νομού είναι η Ως (21.618 κατ.), που βρίσκεται σε απόσταση περίπου 595 χιλιομέτρων κατ'ευθεία γραμμή νοτιοδυτικά του Παρισιού.

Σημαντικές πόλεις είναι οι υπονομαρχίες Κοντόμ και Μιράντ.

Ο νομός περιλαμβάνει ένα εκτεταμένο οροπέδιο με μέγιστο υψόμετρο 400 μέτρα, που εκτείνεται από τους πρόποδες των Πυρηναίων προς τον ποταμό Γαρούνα (Γκαρόν).

Ο νομός αποστραγγίζεται από πολλούς παραποτάμους του Γαρούνα. Ο κύριοι από αυτούς είναι: ο Ζερς, που διασχίζει το νομό από βορρά προς νότο και περνά από την πρωτεύουσα Ως, ο Σαβ, ο Μπαΐς και ο Αντούρ.

Το κλίμα της περιοχής είναι ήπιο αλλά ευμετάβλητο με πολλές χαλαζοπτώσεις.

Στην περιοχή ομιλείται η γασκωνική γλώσσα, μια διάλεκτος της Οξιτανικής, αλλά δεν είναι ευρέως διαδεδομένη.

Ιστορία
-------

Δείτε επίσης: Γασκώνη και Οξιτανία
Ο νομός Ζερς και οι περιοχές πριν το 1790. Αποτελούσαν τμήμας της Γασκώνης.

  Αρμανιάκ
  Κοντομουά
  Κομμάνζ
  Ριβιέρ-Βερντέν

Ο νομός Ζερς δημιουργήθηκε στη Γαλλική Επανάσταση, στις 4 Μαρτίου 1790, σύμφωνα με το νόμο της 22ας Δεκεμβρίου 1789, από τμήμα της παλαιάς επαρχίας Γασκώνης. Το 1808, τμήμα του στα βορειοανατολικά αποσπάστηκε, για να δημιουργηθεί ο νομός Ταρν-ε-Γκαρόν.

Την 1η Ιανουαρίου 2016, η περιοχή Μιντί-Πυρηναία, στην οποία ανήκε ο νομός, συγχωνεύτηκε με την περιοχή Λανγκεντόκ-Ρουσιγιόν και δημιουργήθηκε η νέα διοικητική περιοχή Οξιτανία.

Οικονομία
---------

Η οικονομία του νομού Ζερς βασίζεται στη γεωργία και στον γαστρονομικό τουρισμό. 

Είναι ένας από τους πλουσιότερους αγροτο-κτηνοτροφικούς νομούς της Γαλλίας με παραγωγή καλαμποκιού, σιταριού, ελαιοκράμβης και ηλίανθου που χρησιμοποιείται για την εκτροφή πάπιας, με οπωροφόρα δένδρα και αμπελοκαλλιέργειες. Έχει επίσης ανεπτυγμένη βοοτροφία και ορνιθοτροφία.

Τα προϊόντα του νομού μετατρέπονται σε σπεσιαλιτέ, όπως φουά γκρα και κονφί πάπιας ή χήνας, σε τοπικά αγροκτήματα ή εργοστάσια. Παράγονται επίσης οινοπνευματώδη ποτά και κρασιά (μπράντυ Αρμανιάκ, και άλλα).

Μεγάλες εταιρείες έχουν αναπτυχθεί γύρω από το αεροδρόμιο Ως-Ζερς (Auch - Gers), συμπεριλαμβανομένης της JCB Aeronautics, η οποία απασχολεί περίπου 140 υπαλλήλους.

Διοικητική διαίρεση
-------------------

Θέση του νομού Ζερς στην Οξιτανία
Ο νομός Ζερς αποτελείται από 3 διοικητικά διαμερίσματα, 17 καντόνια και 461 κοινότητες.

| Διαμέρισμα | Καντόνια | Κοινότητες | Πληθυσμός
Απογραφή 2016 | Έκταση
χμ² | Πυκνότητα
Κατ./χμ² | Κωδ.
INSEE |
| --- | --- | --- | --- | --- | --- | --- |
| Ως | 10 | 134 | 81.242 | 1.923,50 | 42 | 321 |
| Κοντόμ | 7 | 162 | 67.137 | 2.462,15 | 27 | 322 |
| Μιράντ | 6 | 165 | 42.285 | 1.871,17 | 23 | 323 |
| Σύνολο νομού | 17 | 461 | 190.664 | 6.256,82 | 30 | 32 |

Λογοτεχνία
----------

Ο Αλέξανδρος Δουμάς δημιούργησε τον διάσημο ντ'Αρτανιάν, τον τέταρτο της ομάδας στο έργο του *οι Τρεις Σωματοφύλακες,* εμπνευσμένος από το ιστορικό πρόσωπο του Σαρλ ντε Μπατζ, καταγόμενου από την περιοχή. Ένα μουσείο Ντ'Αρτανιάν βρίσκεται στο χωριό Λυπιάκ, όπου υπάρχει και το (ιδιωτικό) κάστρο ντ'Αρτανιάν που είναι γνωστό ότι είναι η γενέτειρα (γύρω στο 1615) του Σαρλ ντε Μπατζ, γνωστότερος ως Ντ'Αρτανιάν.

Τουρισμός
---------

Φουρσέ, ο πύργος του ρολογιού
Κάστρο του Τερμ ντ'Αρμανιάκ
Ο νομός Ζερς είναι γνωστός σαν περιοχή με ανεπτυγμένη την τέχνη της γαστρονομίας. Παράγει μια σειρά από νόστιμες σπεσιαλιτέ, όπως τα ποτά Αρμανιάκ, το φουά γκρα και το κονφί πάπιας ή χήνας, τα κοτόπουλα, το γλυκό Αρμανιάκ ή τα λευκά σκόρδα από την Λομάνι. 

Εκτός αυτών, στο νομό υπάρχει μια σημαντική αρχιτεκτονική και πολιτιστική κληρονομιά, που αποτελείται από κάστρα, μνημεία και μουσεία. Ένα χαρακτηριστικό του νομού είναι μια σειρά από κάστρα του 14ου αιώνα που χτίστηκαν από τους Γάλλους και τους Άγγλους κατά μήκος των συνόρων που είχαν ορισθεί στα τέλη του 13ου αιώνα.

Τα οχυρωμένα χωριά Φουρσέ και Λαρεσάνγκλ και άλλα έξι βρίσκονται στον κατάλογο των «Πιο όμορφων χωριών στη Γαλλία», οι ρωμαϊκές εξοχικές κατοικίες του Σεβιάκ και του Σαιν-Κλαρ, ο καθεδρικός ναός της Ως και η εκκλησία της Λα Ρομιέ - στάσεις στον προσκυνηματικό δρόμο για τον Άγιο Ιάκωβο της Κομποστέλα - , το μουσείο παλιών εκκλησιαστικών καμπάνων της Λ'Ιλ-Ζουρντάν και η οχυρωμένη πόλη Λεκτούρ, βρίσκονται ανάμεσα στα αξιοθέατα της περιοχής.

Η περιοχή είναι γνωστή για τα μουσικά φεστιβάλ της. Το πιο σημαντικό είναι το ετήσιο φεστιβάλ τζαζ στο Μαρσιάκ αλλά επίσης πολλούς επισκέπτες προσελκύει το φεστιβάλ παραδοσιακής μουσικής στη Μιράντ τον Ιούλιο. Και τα δύο φεστιβάλ είναι εύκολα προσβάσιμα από κάμπινγκ.

Αξιοθέατα
---------

* ΩςΩς
* ΜοντρεάλΜοντρεάλ
* ΛαρεσάνγκλΛαρεσάνγκλ
* Η αρένα της ΕόζΗ αρένα της Εόζ
* Γέφυρα και πύλη εισόδου στο οχυρωμένο χωριό ΦουρσέΓέφυρα και πύλη εισόδου στο οχυρωμένο χωριό Φουρσέ
* ΑρμανιάκΑρμανιάκ
* Φουά γκράΦουά γκρά
* Ο πύργος ντ'Αρτανιάν στο ΛυπιάκΟ πύργος ντ'Αρτανιάν στο Λυπιάκ

Εξωτερικοί σύνδεσμοι
--------------------

Η σελίδα της Νομαρχίας

Ταξιδιωτικός οδηγός του νομού Ζερς (γαλλικά)

Παραπομπές
----------

1. ↑  (Γαλλικά) Centene, Marc (8 Δεκεμβρίου 2017). «Le préfet Pierre Ory quitte le Gers pour les Vosges». *ladepeche.fr*. Ανακτήθηκε στις 24 Δεκεμβρίου 2017.
2. ↑  «Populations légales 2020» Εθνικό Ινστιτούτο Στατιστικής και Οικονομικών Μελετών. 29  Δεκεμβρίου 2022.
3. ↑ . «habitants.fr/gers».
4. ↑ . «distance.to/Auch/Paris».
5. 1 2  Πάπυρος Λαρούς Μπριτάννικα, τομ. 26, σελ. 23
6. ↑ . «Création du département de Tarn-et-Garonne».
7. ↑ . «διαδρομή από τα Πυρηναία μέχρι το Σαντιάγο».
8. ↑ . «jazzinmarciac». Αρχειοθετήθηκε από το πρωτότυπο στις 25 Μαΐου 2019.
9. ↑ . «countryinmirande».

|  |  |  |  |
| --- | --- | --- | --- |
| 

| π • σ • ε
Νομοί της Γαλλίας |
| --- |
|  |
| 
* 01 Αιν
* 02 Αιν
* 03 Αλλιέ
* 04 Αλπ-ντε-Ωτ-Προβάνς
* 05 Ωτ-Αλπ
* 06 Αλπ-Μαριτίμ
* 07 Αρντές
* 08 Αρδέννες
* 09 Αριέζ
* 10 Ωμπ
* 11 Ωντ
* 12 Αβερόν
* 13 Μπους-ντυ-Ρον
* 14 Καλβαντός
* 15 Καντάλ
* 16 Σαράντ
* 17 Σαράντ-Μαριτίμ
* 18 Σερ
* 19 Κορέζ
* 2A Νότια Κορσική
* 2B Άνω Κορσική
* 21 Κοτ-ντ'Ορ
* 22 Κοτ-ντ'Αρμόρ
* 23 Κρεζ
* 24 Δορδόνη
* 25 Ντου
* 26 Ντρομ
* 27 Ερ
* 28 Ερ-ε-Λουάρ
* 29 Φινιστέρ
* 30 Γκαρ
* 31 Ωτ-Γκαρόν
* 32 Ζερς
* 33 Ζιρόντ
* 34 Ερώ
* 35 Ιλ-ε-Βιλαίν
* 36 Αντρ
* 37 Αντρ-ε-Λουάρ
* 38 Ιζέρ
* 39 Ζυρά
* 40 Λαντ
* 41 Λουάρ-ε-Σερ
* 42 Λουάρ
* 43 Ωτ-Λουάρ
* 44 Λουάρ-Ατλαντίκ
* 45 Λουαρέ
* 46 Λοτ
* 47 Λοτ-ε-Γκαρόν
* 48 Λοζέρ
* 49 Μαιν-ε-Λουάρ
* 50 Μανς
* 51 Μαρν
* 52 Ωτ-Μαρν
* 53 Μαγιέν
* 54 Μερτ-ε-Μοζέλ
* 55 Μεζ
* 56 Μορμπιάν
* 57 Μοζέλ
* 58 Νιέβρ
* 59 Νορ
* 60 Ουάζ
* 61 Ορν
* 62 Πα-ντε-Καλαί
* 63 Πουί-ντε-Ντομ
* 64 Ατλαντικά Πυρηναία
* 65 Άνω Πυρηναία
* 66 Ανατολικά Πυρηναία
* 67 Κάτω Ρήνος
* 68 Άνω Ρήνος
* 69 Ρον
* 70 Ωτ-Σον
* 71 Σον-ε-Λουάρ
* 72 Σαρτ
* 73 Σαβοΐα
* 74 Άνω Σαβοΐα
* 75 Παρίσι
* 76 Σεν-Μαριτίμ
* 77 Σεν-ε-Μαρν
* 78 Ιβλίν
* 79 Ντε-Σεβρ
* 80 Σομ
* 81 Ταρν
* 82 Ταρν-ε-Γκαρόν
* 83 Βαρ
* 84 Βωκλύζ
* 85 Βαντέ
* 86 Βιέν
* 87 Ωτ-Βιέν
* 88 Βοζ
* 89 Ιόν
* 90 Έδαφος του Μπελφόρ
* 91 Εσόν
* 92 Ω-ντε-Σεν
* 93 Σεν-Σαιν-Ντενί
* 94 Βαλ-ντε-Μαρν
* 95 Βαλ-ντ'Ουάζ

Υπερπόντιοι νομοί
971 Γουαδελούπη
972 Μαρτινίκα
973 Γαλλική Γουιάνα
974 Ρεϋνιόν
976 Μαγιότ |

 |

|  |  |
| --- | --- |
| 

|  |
| --- |
| * Πύλη:Γαλλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 170183917
* LCCN: n81007173
* GND: 4086707-9
* BNF: cb11941760q (data)
* NKC: xx0168639

 |

 |